**РЕШЕНИЕ № ПВ – 147 – ПР/2016 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ Пловдив

 **Р Е Ш И Х**

**да не се извършва** оценка на въздействието върху околната среда за инвестиционно предложение: „Изграждане на оранжерии за отглеждане на плодове и зеленчуци в едно със система за капково напояване. Закупуване на трактор за нуждите по обслужването на оранжериите“,което **няма вероятност** да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**Местоположение:** в поземлени имоти с идентификатори 35300.3.190, 35300.3.191, 35300.3.126, с. Калековец, община Марица, област Пловдив

**Възложител: „ДЖИ АР ДИ 2005“ ЕООД**, гр. Пловдив

**Характеристика на инвестиционното предложение:**

Инвестиционното предложение предвижда изграждане на 21 броя оранжерии – тунелен тип за отглеждане на плодове и зеленчуци, система за капково напояване и закупуване на трактор за нуждите на оранжерията.

Инвестиционното предложение ще се реализира в имоти:

* ПИ с идентификатор 35300.3.190, площ 9 000 кв. м., землището на с. Калековец, община Марица
* ПИ с идентификатор 35300.3.191, площ 5 656 кв. м., землището на с. Калековец, община Марица
* ПИ с идентификатор 35300.3.126, площ 5 488 кв. м., землището на с. Калековец, община Марица

За напояване на насажденията е избрана система за капково напояване, най общо състояща се от - разпределителни тръбопроводи, поливни крили, водовземни фитинги, поливни тръбопроводи. При изграждане на системата се предвижда механизирано изкопаване на канали, в които ще се положат поливните тръбопроводи. Иззетия хумусен пласт ще се запази и ще се използва за обратното засипване, след полагане на тръбопроводите.

Системата за капково напояване представлява система от тръби за бавно и продължително напояване. В тръбите са инсталирани специални капкоотделители с помощта на които се редуцира налягането и така се дава възможност за равномерно разпределение на водата по линията.

За функциониране на системата и осигуряване на необходимите параметри на водния ток е монтирана сондажна помпена станция, която включва една помпа, хидравлично оборудване, табло за управление. Поливната вода подавана от помпената група е необходимо да се пречиства, това става чрез филтърна група, която представлява – филтър хидроциклон за първично пречистване и вторичен фин дисков филтър, въздушни и предпазни клапани. Контролът на водочерпене ще се извършва посредством водомер, монтиран в състава на филтърно-контролната група.

Електроснабдяването на помпения възел ще се осъществи чрез свързване към наличната електрическа мрежа.

Предвижда се необходимите водни маси за системата за капково напояване да се осигурят от съществуващ водоизточник – тръбен кладенец, разположен на територията на имот с №35300.3.125, с. Калековец, община Марица, област Пловдив с Разрешително за водовземане от подземни води, чрез съществуващи водовземни съоръжения №31520278/28.11.2011г., издадено от „Басейнова дирекция Източнобеломорски район“.

С настоящото инвестиционно предложение не се предвижда отопление за оранжериите.

Необходими количества торове за подхранване на насажденията ще се осигуряват при необходимост с ежедневна доставка. Не се предвижда съхранение на препаратите за растителна защита на територията на оранжериите. При необходимост от препарати за еднократна употреба, ще се доставят от специализирани агроаптеки и ще се влагат веднага.

Инвестиционното предложение попада в обхвата на т.1, буква „в“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имотите в които се предвижда да се реализира инвестиционното предложение не попадат в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000429 „Река Стряма” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.). До момента защитената зона не е обявена със заповед на Министъра на околната среда и водите.

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

● Предвидените изкопни дейности за полагане на капкови маркучи, както и полагане на съоръжения за изграждане на цялостната система за капково напояване ще бъдат ограничени върху разглежданите имоти в землището на с. Калековец, община Марица, чрез прилагане на съвременни технологии за проектиране и монтаж, като не се очакват отрицателни въздействия върху компонентите на околната среда.

* + - * В хода на експлоатация на обекта не се предполага замърсяване и дискомфорт на околната среда. Осъществяването на системата за капково напояване има изцяло положителен ефект, отглеждане на насажденията с минимален разход на вода, равномерно напояване, поддържане постоянно ниво на влажност на почвата.
			* Не се очаква въздейсвие върху атмосферния въздух, тъй като монтирането на системата за капково напояване не е свързана с използване на строителна и тежка транспортна техника, поради което не се очаква формирането на шумови емисии извън територията на обекта.
			* За осъществяването на цялостното инвестиционно предложение не е необходимо изграждане на нова пътна инфраструктура, ще се използва съществуваща такава.
			* Съгласно представената документация, възложителя декларира, че на обекта няма да се съхраняват и няма да са налични опасни химични вещества и смеси.
			* При нормално изпълнение и спазване на всички изисквания за експлоатация на обекта, рискът от инциденти ще е минимален.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.
* Не се засягат СОЗ около водоизточници и съоръжения за питейно – битово водоснабдяване и други защитени дейности и зони, съгласно предоставената информация, предвид което не се очаква негативно въздействие върху земеползването в района.

 **III. Способността за асимилация на екосистемата в естествената околна среда**:

* Инвестиционното предложение ще бъде реализирано извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0000429 „Река Стряма“.
* Поради отдалечеността на имота от защитената зона и характера на дейността, няма вероятност реализацията на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.
* Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

 **IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на изграждане на системата за капково напояване и изграждането на оранжериите, е ограничен и локален в рамките на разглежданите имоти.
* Предвидени са изкопни работи за полагане на маркучи за капково напояване и обратно засипване по трасето на тръбопроводите. По този начин хумусният пласт няма да бъде нарушен, тъй като същият ще се разстели отново над изкопа.
* Монтирането на системата за капково напояване ще осигури ефективно отглеждане на насажденията с минимален разход на вода. Посредством дейността ще бъда намалено негативното въздействие на тенденциите за продължително засушаване през лятото, с което ще се повиши количеството и качеството на произвежданата продукция.
* Предвид естеството на дейността, въздействията могат да се определят като локални, краткотрайни, временни и обратими.
* По време на експлоатацията на инвестиционното предложение не се очаква отрицателно въздействие върху хората и респективно върху тяхното здраве, също така и върху компонентите на околната среда - атмосферния въздух, водите, почвите, земните недра, флората и фауната.
* С писмо изх. № 6885/26.10.2016г. РЗИ-Пловдиве определила, че предвид характера и местоположението на инвестиционното предложение, при спазване на нормативното законодателство не се очаква здравен риск.
* Реализацията на предложението не предполага трансгранично въздействие.

 **V. Обществен интерес към предложението за строителство, дейности или технологии:**

* Съгласно изискванията на чл. 4, ал. 2 от Наредбата за ОВОС, възложителят е уведомил писмено за инвестиционното си намерение Кмета на Община Марица и Кметство с. Калековец.
* Съгласно изискванията на чл.6, ал.9 и ал.10 от Наредбата за ОВОС, възложителят е предоставил информацията за преценяване на необходимостта от извършване на ОВОС на кметовете на Община Марица и Кметство с. Калековец, в т.ч. и публикация във вестник.
* Община Марица с писмо изх. № 70-00-733-(1)/28.09.2016 г. информира, че информацията по Приложение №2 към чл.6 от Наредбата за ОВОС е поставена на обществено обществено достъпно място и след изтичане на нормативно определения срок няма постъпили възражения.
* Кметство с. Калековец, с писмо изх. № 10-07-339/16.09.2016 г. информира РИОСВ-Пловдив, че няма постъпили възражения относно инвестиционното предложение.
* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 28.11.2016г.**

*Директор на РИОСВ - Пловдив*

…Съгласували:

Д. Димитров, Директор Дирекция ПД…..